STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.82 | 2021.gada 21.oktobrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas pārstāve | − | T.Paronjana |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | A.Rozentālberga |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāvis | − | I.Eglītis |
| Finanšu ministrijas pārstāvis | − | L.Martinsons |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāve | − | D.Radeviča |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāve | − | D.Dambīte |
| Izglītības un zinātnes ministrijas pārstāve | − | A.Rudzīte |
| Kultūras ministrijas pārstāvis | − | U.Zariņš |
| Kultūras ministrijas pārstāvis | − | K.Pļeškovs |
| Kultūras ministrijas pārstāve | − | L.Kokale |
| Labklājības ministrijas valsts sekretārs | − | I.Alliks |
| Labklājības ministrijas pārstāve | − | E.Dorožkina |
| Labklājības ministrijas pārstāvis | − | M.Badovskis |
| Labklājības ministrijas pārstāve | − | E.Kūla |
| Labklājības ministrijas pārstāve | − | I.Vjakse |
| Labklājības ministrijas pārstāve | − | I.Skrodele-Dubrovska |
| Labklājības ministrijas pārstāve | − | A.Jurjāne |
| Satiksmes ministrijas valsts sekretāre | − | I.Stepanova |
| Tieslietu ministrijas pārstāve | − | S.Armagana |
| Tieslietu ministrijas pārstāvis | − | A.Vītols |
| Tieslietu ministrijas pārstāve | − | I.Kronberga |
| Veselības ministrijas pārstāvis | − | K.Bērziņš |
| Veselības ministrijas pārstāve | − | J.Felmane |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | J.Eglīts |
| Ministru prezidenta padomnieks | − | M.Cepurītis |
| Ministru prezidenta padomniece | − | I.Skrodele |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | I.Pavlova |
| Valsts kancelejas pārstāve | − | E.Diure |
| Valsts kancelejas pārstāve | − | K.Stone |
| Valsts kancelejas pārstāve | − | Z.Berķe |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Zellis |
| Valsts policijas pārstāvis | − | A.Grišins |
| Valsts robežsardzes pārstāvis | − | A.Rogozins |
| Rīgas pašvaldības policijas pārstāvis | − | A.Aronovs |
| Latvijas Darba devēju konfederācijas pārstāve | − | I.Kiukucāne |
| Latvijas Darba devēju konfederācijas pārstāvis | − | J.Pumpiņš |
| Latvijas Darba devēju konfederācijas pārstāvis | − | M.Svirskis |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Izglītības un zinātnes darbinieku arodbiedrības priekšsēdētāja | − | I.Vanaga |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Tirdzniecības un rūpniecības kameras pārstāvis | − | J.Lielpēteris |
| Latvijas tirgotāju asociācijas priekšsēdētājs | − | H.Danusevičs |
| Latvijas Pasākumu producentu asociācijas valdes priekšsēdētājs | − | G.Ērglis-Lācis |
| Latvijas Viesnīcu un restorānu asociācijas pārstāve | − | S.Graikste |
| Latvijas Tūrisma aģentu un operatoru asociācijas pārstāve | − | A.Trupovniece |
| Rīga Islande Hotel pārstāvis | − | A.Kalniņš |
| LVRA/Lido | − | R.Petersons |
| Latvijas Kongresa biroja, Latvijas pasākumu norišu vietu asociācijas pārstāvis | − | J.Zvirbulis |
| Latvijas Aviācijas asociācijas pārstāvis | − | Z.Vestfals |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Valsts policijas un Rīgas pašvaldības policijas pārstāvju sniegto novērtējumu par Ministru kabineta 2021.gada 9.oktobra rīkojuma Nr.720 “Par ārkārtējās situācijas izsludināšanu” (turpmāk – rīkojums Nr.720) noteiktā regulējuma ievērošanu, prasību kontroli, interpretāciju un neskaidrajiem jautājumiem tā ievērošanā (kopumā pirmajā dienā izteiktu pārkāpumu novērojumu nav, izņemot attiecībā uz interpretāciju par elektropreču tirdzniecības pakalpojumu sniegšanu klātienē, pamatojot to ar informācijas un komunikācijas preču tirdzniecības atļauju, neatkarīgi no attiecīgo preču īpatsvara kopējā preču klāstā).
2. Atbalstīt Labklājības ministrijas priekšlikumu, ka precizējams rīkojuma Nr.720) 5.49.10. apakšpunkts attiecībā uz apliecinājuma formu un veidu. Veselības ministrijai sadarbībā ar ministrijām, iesaistot arī sociālos partnerus, sagatavot attiecīgu redakciju grozījumiem.
3. Ņemot vērā Ekonomikas ministrijas identificētos problēmjautājumus attiecībā uz tirdzniecības regulējumu, konceptuāli atbalstīt priekšlikumus precizējumiem rīkojumā Nr.720 (ierobežojums vairumtirdzniecībā īstenot distances līgumu; pārtikas preču un higiēnas preču veikalu formulējums (tvērums); nosacījumi tirdzniecības centru darbībai brīvdienās un svētku dienās; preču izsniegšana distances tirdzniecībā). Ekonomikas ministrijai kopīgi ar Veselības ministriju sagatavot attiecīgu redakciju grozījumiem.
4. Atbalstīt Satiksmes ministrijas sagatavoto skaidrojumu par rīkojuma Nr.720 piemērošanu jautājumā par sabiedriskā transporta atlaidēm pašvaldībās:

“Ministru kabineta 2021.gada 9.oktobra rīkojums Nr.720 “Par ārkārtējās situācijas izsludināšanu” 5.27.apakšpunkts paredz, ka no 2021.gada 25.oktobra pašvaldības un sabiedriskā transporta pakalpojuma sniedzēji, kuri saņem dotācijas no pašvaldībām, nepiemēro braukšanas maksas atvieglojumus pilngadīgām personām, kurām nav vakcinācijas vai pārslimošanas sertifikāta. Minētā norma stājās spēkā 2021.gada 13.oktobrī.

2021.gada 20.oktobrī tika pieņemti un stājās spēkā grozījumi Ministru kabineta 2021.gada 9.oktobra rīkojumā Nr.720 “Par ārkārtējās situācijas izsludināšanu” (turpmāk - Grozījumi). Saskaņā ar Grozījumu 5.49.39.apakšpunktu pašvaldības un sabiedriskā transporta pakalpojuma sniedzēji, kuri saņem dotācijas no pašvaldībām, nepiemēro braukšanas maksas atvieglojumus.

Secināms, ka ir konstatējama pretruna (kolīzija) starp rīkojuma 5.27.apakšpunktu un 5.49.39.apakšpunktu. Gadījumā, ja ir konstatējama tiesību normu pretruna (kolīzija) starp vienāda juridiska spēka tiesību normām, piemēro jaunāko tiesību normu (noteicošais ir tiesību normas pieņemšanas datums), un tas atbilst arī Oficiālo publikāciju un tiesiskās informācijas likuma 9.panta sestās daļas 3.punktā minētajam. Ievērojot minēto, konstatējot pretrunu (kolīziju) starp rīkojuma 5.27.apakšpunktā un 5.49.39.apakšpunktā minēto, jāpiemēro ir rīkojuma 5.49.39.apakšpunkts.”

1. Konceptuāli atbalstīt priekšlikumu pārskatīt rīkojumā Nr.720 regulējumu, lai atsevišķām sabiedrībai kritiski svarīgās nozarēs nodarbināto grupām neatceltu braukšanas maksas atvieglojumu pašvaldības transportā, kas uzsākušas vakcinācijas procesu.
2. Zemkopības ministrijai sagatavot attiecīgu apliecinājuma paraugu, lai arī turpmāk epidemioloģiski droši, neizmantojot sabiedrisko transportu, nokļūšanai darba vietā varētu izmantot darba devēja transportlīdzekli vai personīgo transportlīdzekli, vienlaikus pārvietojoties vairākiem mājsaimniecības locekļiem.
3. Ņemot vērā, ka medības ir saimnieciskais pakalpojums, kura sniegšana ir atļauta, Zemkopības ministrijai saskaņot ar Valsts policiju apliecinājuma paraugu individuālajiem medniekiem, atgriežoties no medībām ārpus noteiktā pārvietošanās laika.
4. Konceptuāli atbalstīt priekšlikumu pārskatīt regulējumu, lai pilnībā vakcinētas un pārslimojušas personas, kuras nodarbinātas kritiski svarīgajās nozarēs, katru dienu pirms darba pienākumu uzsākšanas, veicot antigēna testu, var strādāt klātienē arī tajā gadījumā, ja ir bijušas tiešā kontaktā ar personām, kurām noteikta izolācija, mājas karantīna vai pašizolācija.
5. Veselības ministrijai sagatavot un izplatīt publiskajā telpā vizuāli ar skaidrojumu par testa veikšanas iespējām darba vajadzībām.
6. Konceptuāli atbalstīt priekšlikumu precizēt rīkojuma Nr.720 5.9.apakšpunkta redakciju. Veselības ministrijai sagatavot attiecīgu redakciju grozījumiem.
7. Kultūras ministrijai pārrunāt ar mediju pārstāvjiem jautājumu par plašsaziņas līdzekļu darbību ārkārtējās situācijas laikā, ievērojot Veselības ministrijas nostāju, ka plašsaziņas līdzekļi ar savu uzvedību dod vēstījumu sabiedrībai par epidemioloģisko prasību ievērošanu un nav nekāda pamatojuma mediju darbībā tās mazināt, bez sejas maskas var atrasties raidījuma vadītājs, vai vadītājs un viesis, ja intervija nav garāka par piecpadsmit minūtēm, un par sarunu rezultātiem informēt Starpinstitūciju sadarbības koordinācijas darba grupas 2021.gada 25.oktobra sēdē.
8. Atbalstīt Kultūras ministrijas sagatavoto skaidrojumu par rīkojuma Nr.720 piemērošanu jautājumā par foto un video pakalpojumu sniegšanu:

“Izvērtējot Ministru kabineta 2021.gada 9.oktobra rīkojuma Nr.720 “Par ārkārtējās situācijas izsludināšanu” 5.49.16. apakšpunkta regulējumu, ar kuru aizliegta klātienes saimniecisko pakalpojumu sniegšana, tai skaitā foto un video pakalpojumu sniegšana (izņemot fotogrāfiju izgatavošanu dokumentiem un plašsaziņas līdzekļu darba nodrošināšanai), un ņemot vērā rīkojuma virsmērķi – samazināt tiešos kontaktus starp cilvēkiem, tai skaitā ierobežojot iespējas saņemt nebūtiskus pakalpojumus – šis aizliegums ir attiecināms uz foto un video pakalpojumu sniegšanu, kuru saņēmēji ir privātpersonas, vienlaikus tas nav attiecināms uz tādiem foto un video pakalpojumiem, kas tiek sniegti pēc juridiskas personas pasūtījuma – piemēram, fotografēšanu vai filmēšanu reklāmas vajadzībām.”

1. Ņemot vērā tirgotāju nepareizo interpretāciju attiecībā uz tirdzniecības pakalpojumu sniegšanu klātienē telekomunikācijas preču un pakalpojumu vietās, Ekonomikas ministrijai sagatavot attiecīgos priekšlikumus grozījumiem rīkojuma Nr.720 regulējuma precizēšanai.
2. Ekonomikas ministrijai sagatavot un nosūtīt Latvijas tirgotāju asociācijas priekšsēdētājam tālākai izplatīšanai tirgotājiem skaidrojumu par tirdzniecības pakalpojumu sniegšanu klātienē telekomunikācijas preču un pakalpojumu vietās.
3. Ministriju sagatavotos grozījumus rīkojumā Nr.720 izskatīt Starpinstitūciju sadarbības koordinācijas darba grupas 2021.gada 25.oktobra sēdē.
4. Konceptuāli atbalstīt Labklājības ministrijas sagatavotos grozījumus Ministru kabineta 2021. gada 28. septembra noteikumos Nr. 662 “Epidemioloģiskās drošības pasākumi Covid-19 infekcijas izplatības ierobežošanai” (sociālie pakalpojumi) un Labklājības ministrijai iesniegt tos izskatīšanai Ministru kabineta sēdē.
5. Pieņemt zināšanai Aizsardzības ministrijas pārstāvja sniegto informāciju par plānotajām svētku aktivitātēm novembrī. Aizsardzības ministrijai tās kopīgi izvērtēt ar Veselības ministriju.
6. Pieņemt zināšanai Kultūras ministrijas pārstāves sniegto informāciju par Valsts prezidenta kancelejas un Saeimas plānotajām svētku aktivitātēm novembrī. Atzīmēt, ka Kultūras ministrija un Ārlietu ministrija īpašas aktivitātes neplāno.
7. Atbalstīt Ekonomikas ministrijas sagatavoto un ar Veselības ministriju saskaņoto skaidrojumu par rīkojuma Nr.720 piemērošanu jautājumā par atļauju tiešraidei vai ieraksta translācijai:

“Ministru kabineta 2021. gada 8.oktobra rīkojuma Nr. 720 “Par ārkārtējās situācijas izsludināšanu” 5.49.30. apakšpunkts nosaka, ka ir atļauta kultūras pasākumu, šā rīkojuma 5.49.28. apakšpunktā minēto sporta pasākumu un reliģisko norišu tiešraide vai ierakstu translācija, kā arī attālināta mācību procesa nodrošināšanai nepieciešamo audiovizuālu darbu veidošana. Eksperti vienojās, ka, veicinot attālinātā darba un apmācību iespējas, šī apakšpunkta ietvaros atļauts sniegt video un audio studiju pakalpojumus arī semināru, konferenču un profesionālo apmācību straumēšanai.

* Gan studijas tehniskajam personālam, gan vadītājiem un viesiem jābūt ar Covid-19 vakcinācijas / pārslimošanas sertifikātu.
* Jālieto sejas maskas gan vadītājiem un veidotājiem, gan viesiem.
* Ja iespējams, starp dalībniekiem nodrošina divu metru distanci.
* Video un audio studijas darbu uzsāk ne agrāk kā plkst. 6.00 un beidz ne vēlāk kā plkst. 19.00.
* Visi, kas strādā klātienē (tai skaitā pilnībā vakcinētas un pārslimojušas personas), ierodoties studijā, rakstveidā apliecina, ka tām nav akūtu elpceļu infekcijas slimības pazīmju un tās nav bijušas tiešā kontaktā ar personām, kurām noteikta izolācija, mājas karantīna vai pašizolācija. Lai mazinātu Covid-19 izplatības riskus, organizators vai studijas pakalpojumu sniedzējs var organizēt visu klātienē strādājošo darbinieku vai viesu (tai skaitā pilnībā vakcinētu vai pārslimojušu) Covid-19 testēšanu, to iepriekš saskaņojot. Šādā gadījumā Covid-19 testēšanas izmaksas sedz no organizatora vai studiju pakalpojumu sniedzēja līdzekļiem.
* Straumēšanas laikā skatītājus titros var informēt, ka visiem dalībniekiem ir derīgs Covid-19 vakcinācijas / pārslimošanas sertifikāts.”

1. Veselības ministrijai izvērtēt Aizsardzības ministrijas nosūtīto informāciju par plānoto individuālo aizsardzības līdzekļu iegādi rezervju atjaunošanai noliktavās un informēt Aizsardzības ministriju par izvērtējuma rezultātiem.
2. Ministrijām līdz 2021.gada 22.oktobra darba dienas beigām, atbilstoši Veselības ministrijas pieprasījumam, nosūtīt Veselības ministrijai informāciju par nepieciešamo testu skaitu darbiniekiem, kuri darba pienākumu pildīšanas laikā ir saskarsmē ar klientiem.

Sēdi slēdz plkst. 17.50

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu